ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় আবাসন ও নগরোন্নয়ন মন্ত্রকের চালু করা বিশিষ্ট মহিলা ব্যক্তিত্বের জন্য স্বচ্ছতা পুরস্কার ২০২৩ – এর প্রথম পর্বের সূচনা
নয়াদিল্লি, ০৯ মার্চ, ২০২৩
· পুরস্কারের জন্য ৮ মার্চ থেকে ৫ এপ্রিল, ২০২৩ পর্যন্ত আবেদন করা যাবে।
· বিভিন্ন রাজ্য ও শহরগুলি ওয়েবসাইট, পোর্টাল এবং সামাজিক মাধ্যমে ডব্লিউআইএনএস উইংস পুরস্কার, ২০২৩ – এর প্রচার চালাতে পারে।
· ভারত বর্তমানে ‘স্বচ্ছতায় মহিলা’ থেকে ‘মহিলাদের নেতৃত্বে স্বচ্ছতা’ – এই ধারায় পরিবর্তিত হচ্ছে।
স্বচ্ছতা অর্থাৎ পরিচ্ছন্নতা ও বর্জ্য ব্যবস্থাপনায় মহিলাদের ভূমিকাকে গুরুত্ব দিতে কেন্দ্রীয় আবাসন ও নগরোন্নয়ন মন্ত্রী শ্রী হরদীপ সিং পুরী মহিলাদের নেতৃত্বাধীন স্বচ্ছতা পুরস্কার ২০২৩ – এর ঘোষণা করেছেন ৭ মার্চ আন্তর্জাতিক নারী দিবসের প্রাক্কালে। এই পুরস্কার নগর এলাকায় স্বচ্ছতা অর্থাৎ পরিচ্ছন্নতা ও বর্জ্য ব্যবস্থাপনায় মহিলা নেতৃত্বাধীন সংস্থা এবং ব্যক্তিগতভাবে মহিলাদের কাজকে স্বীকৃত দিতে চালু করা হয়েছে।
৮ মার্চ থেকে ৫ এপ্রিল, ২০২৩ পর্যন্ত আবেদন করা যাবে। যাঁরা এই পুরস্কারের জন্য আবেদন করতে পারবেন – স্বনির্ভর গোষ্ঠী; ক্ষুদ্র শিল্পোদ্যোগ; অসরকারি সংস্থা; স্টার্টআপ এবং ব্যক্তিগতভাবে মহিলা নেত্রী/স্বচ্ছতা চ্যাম্পিয়ন।
যে যে বিষয়ে আবেদন করা যাবে – জনশৌচাগার ব্যবস্থাপনা; সেফটিক ট্যাঙ্ক পরিস্কার পরিষেবা; পুর এলাকার জল সংগ্রহ বা সরবরাহ; কঠিন বর্জ্য ব্যবস্থাপনা; প্রযুক্তি; প্রশিক্ষণ ক্ষমতা বৃদ্ধি; বস্তু সংগ্রহ ব্যবস্থাপনা ইত্যাদি।
সব রাজ্য আবেদনপত্র সংগ্রহ করতে পারবে।
বিভিন্ন রাজ্য ও শহরগুলি এই পুরস্কারের জন্য ওয়েবসাইট পোর্টাল ও সামাজিক মাধ্যমে প্রচারাভিযান চালাবে। নাগরিকদের আবেদনপত্র আহ্বান করা হবে। কেন্দ্রীয় নগর ও আবাসন মন্ত্রক একটি নমুনা আবেদনপত্র দিয়েছে।
প্রতিটি বিভাগে ৩টি আবেদন নির্বাচন করা হবে। রাজ্যগুলির তরফে রাজ্যের বিজেতা বিভাগে পুরস্কার প্রদান করা যেতে পারে। রাজ্যগুলির আবেদনপত্র জাতীয় স্তরে তাদের উদ্ভাবন, প্রয়োগ ও বিশেষত্ব অনুযায়ী বিচার করা হবে।
জাতীয় স্তরে কেন্দ্রীয় নগর ও আবাসন মন্ত্রকের নির্বাচিত জুড়ি প্রতিটি বিভাগে আবেদনপত্রগুলি বিবেচনা করে বিজয়ী নির্বাচন করবেন।
প্রেক্ষাপট: প্রধানমন্ত্রী শ্রী নরেন্দ্র মোদী ২০১৪ সালের অক্টোবর মাসে স্বচ্ছ ভারত মিশন  চালু করেছিলেন। মহিলাদের সম্মান রক্ষায় ও যথাযথ স্বচ্ছতা বজায় রাখার জন্য এই মিশন চালু করা হয়। দেশ বর্তমানে ‘স্বচ্ছতায় মহিলা’ থেকে ‘মহিলা নেতৃত্বাধীন স্বচ্ছতায়’ পরিবর্তিত হচ্ছে।
PG/PM/SB
(Visitor Counter : 83
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৫৩ কোটি করোনা প্রতিষেধক টিকা দেওয়ার ল্যান্ডমার্ক অতিক্রম করেছে
গত ২৪ ঘন্টায় ৬৩ লক্ষ টিকা দেওয়া হয়েছে
সুস্থতার হার বর্তমানে হয়েছে ৯৭.৪৫ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩৮ হাজার ৬৬৭ জন
ভারতে সুস্পষ্টভাবে আক্রান্তের সংখ্যা  মোট আক্রান্তের ১.২১ শতাংশ
দৈনিক আক্রান্তের হার  বিগত ১৯ দিন ধরে যা ৩ শতাংশের নিচে
নতুন দিল্লি, ১৪ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৫৩ কোটি অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৫৩ কোটি ৬১ লক্ষ ৮৯ হাজার ৯০৩ জনকে টিকা প্রদান করা হয়েছে।
আজ সকাল সাতটায় পাওয়া তথ্য অনুযায়ী ৬০,৮৮,৪৩৭ টি টিকাদান কেন্দ্রের মাধ্যমে গত ২৪ ঘন্টায় ৬৩ লক্ষ ৮০ হাজার ৯৩৭ জনকে টিকা দেওয়া হয়েছে।
ভারতে এ পর্যন্ত ১ কোটি ০৩ লক্ষ ৪৬ হাজার ৩৩০ জন স্বাস্থ্যকর্মী প্রথম ডোজ এবং ৮০ লক্ষ ৬৯ হাজার ৪২১ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮২ লক্ষ ৬৭ হাজার ০৬৭ জন কর্মী প্রথম ডোজ এবং ১ কোটি ২০ লক্ষ ৫৮ হাজার ০৩৮ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১৯ কোটি ১৬ লক্ষ ৪৯ হাজার ৯৪৫ জন প্রথম ডোজ এবং ১ কোটি ৪৪ লক্ষ ৯৪ হাজার ৫২৫ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১১ কোটি ৫৯ লক্ষ ৯১ হাজার ৬২৪ জন প্রথম ডোজ এবং ৪ কোটি ৪৯ লক্ষ ০৫ হাজার ৮৯৮ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৮ কোটি ০৫ লক্ষ ৯১ হাজার ১৪৯ জন প্রথম ডোজ এবং ৩ কোটি ৯৮ লক্ষ ১৫ হাজার ৯০৬ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,১৩ লক্ষ, ৩৮ হাজার ০৮৮ জন সুস্থ হয়ে উঠেছেন। গত ২৪ ঘন্টায় ৩৫ হাজার ৭৪৩ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৪৫ শতাংশ। দেশে গত ২৪ ঘন্টায় ৩৮ হাজার ৬৬৭ জন নতুন করে আক্রান্ত হয়েছেন। বিগত ৪৮ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৮৭ হাজার ৬৭৩। বর্তমানে মোট আক্রান্তের চেয়ে যা ১.২১ শতাংশ। মার্চ ২০২০ থেকে যা সর্বনিম্ন।
গত ২৪ ঘন্টায় দেশে মোট ২২,২৯,৭৯৮ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৯ কোটি ১৭ লক্ষ ০০ হাজার ৫৭৭ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.০৫ শতাংশ। দৈনিক ভিত্তিতে এই হার আজ ১.৭৩ শতাংশ। দৈনিক ভিত্তিতে আক্রান্তের হার গত ১৯ দিন ধরে ৩ শতাংশের এবং লাগাতার ৬৮ দিন ধরে ৫ শতাংশের নিচে রয়েছে।
CG/ SB
(
কর্মী, জন-অভিযোগএবংপেনশনমন্ত্রক
আমলাদের পদোন্নতি সংক্রান্ত নীতি
নয়াদিল্লি, ৫ ডিসেম্বর, ২০১৯
সরকারি কর্মীদের কাজের পর্যালোচনা একটি নিয়মিত প্রক্রিয়া। কর্মদক্ষতা এবং ঐকান্তিকতার ভিত্তিতে আধিকারিকদের কাজের পর্যালোচনা কেন্দ্রীয় সরকার দীর্ঘকাল ধরেই করে থাকে।
বিভিন্ন মন্ত্রক/দপ্তর/সিসিএ-র সংশোধনের অনুরোধ মোতাবেক বিভিন্ন মন্ত্রক/দপ্তর/সিসিএ-র প্রোবিটি পোর্টালে দেওয়া তথ্য অনুযায়ী, ২০১৪-র জুলাই থেকে ২০১৯-এর অক্টোবরের মধ্যে ৩২,৩০৫ জন গ্রুপ ‘এ’ এবং ৮৩,২০৫ জন গ্রুপ ‘বি’ আধিকারিকের কাজকর্মের যে পর্যালোচনা করা হয়েছিল তার কয়েকটি ক্ষেত্রে সংশোধনের অনুরোধ করা হয়েছে। তার মধ্যে FR56-এর সংস্থানের প্রয়োগ হয়েছে বিভিন্ন মন্ত্রক ও দপ্তরের ১১৭ জন গ্রুপ ‘এ’ আধিকারিক এবং ১২৬ জন গ্রুপ ‘বি’ আধিকারিকের বিরুদ্ধে।
রাজ্যসভায় আজ এক প্রশ্নের লিখিত জবাবে জানিয়েছেন উত্তর-পূর্বাঞ্চল উন্নয়ন মন্ত্রক , প্রধানমন্ত্রীর দপ্তর, কর্মীবর্গ, জন-অভিযোগ ও পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং।
CG/AP/DM
(Visitor Counter : 48
ভারী শিল্প মন্ত্রক
কোভিড-19 সঙ্কটকালে, প্রধানমন্ত্রীর নেতৃত্বে যেভাবে পরিস্থিতি সামাল দেওয়া হচ্ছে, গাড়ি শিল্পের সঙ্গে জড়িত বড়ো বড়ো শিল্পপতিরা তার প্রশংসা করেছেন
গাড়ী শিল্পকে ফের চাঙ্গা করতে, এই শিল্পের সঙ্গে যুক্ত কর্মীদের জীবিকা, সম্পদের সহজলভ্যতা ইত্যাদি বিষয়ে বিস্তারিত আলোচনা করা হয়েছে বলে জানিয়েছেন শ্রী প্রকাশ জাভরেকর
নতুন দিল্লি, ৩০ এপ্রিল, ২০২০
কেন্দ্রীয় ভারী শিল্প এবং রাষ্ট্রায়ত্ত সংস্থা বিষয়ক দপ্তরের মন্ত্রী শ্রী প্রকাশ জাভরেকর আজ গাড়ী শিল্পের সঙ্গে যুক্ত বিভিন্ন সংস্থার বেশ কয়েকজন মুখ্য কার্যনির্বাহী আধিকারিকের সঙ্গে বৈঠক করেন। কোভিড-19 সঙ্কটকালে ভারতের মোটরগাড়ি শিল্পের ওপর সাম্ভাব্য কি ধরনের প্রভাব পড়তে পারে তা বুঝতেই এই বৈঠক। এর প্রভাব কম করতে কি ধরনের পদক্ষেপ নেওয়া প্রয়োজন সে বিষয়ে তিনি তাদের পরামর্শ বিশেষ গুরুত্ব সহকারে শোনেন।
ভিডিও কনফারেন্সের মাধ্যমে এই বৈঠকে দেশের মোটরগাড়ি শিল্পকে চাঙ্গা করতে,এই শিল্পের সঙ্গে যুক্ত কর্মীদের জীবিকা, কাঁচা মাল বা সম্পদের সহজলভ্যতা ইত্যাদি বিষয়ে বিস্তারিত আলোচনা হয়। কেন্দ্রীয় মন্ত্রী জানান,এই আলোচনায় শুধুমাত্র চাহিদার কথা উঠে আসেনি,একই সঙ্গে শিল্প সংস্থা গুলির কাছ থেকে একাধিক গুরুত্বপূর্ণ পরামর্শ পাওয়া গেছে।
পরামর্শ গুলির মধ্যে রয়েছে,কাজে যোগ দেওয়ার আগে কর্মীদের দলগত ভাবে সংক্রমণের পরীক্ষা, অনলাইনে নিবন্ধীকরণ, গাড়ি বিক্রির জায়গায় নিয়মিত নির্বীজকরণ, দুজন কর্মীর মধ্যে সামাজিক দূরত্ব বজায় রাখা ইত্যাদি বিষয় গুলি আজকের বৈঠকে উঠে এসেছে।
গাড়ি শিল্প পুনরায় চালু করা,ডিলারদের পাশে দাঁড়ানো, কর্মসংস্থানে সাহায্য, চাহিদা বাড়িয়ে তোলা ইত্যাদি গুরুত্বপূর্ণ বিষয় এবং পরামর্শের পাশাপাশি অর্থনৈতিক সাহায্যের বিষয় গুলিও আজকের বৈঠকে গুরুত্ব পায়।
কেন্দ্রীয় মন্ত্রী শিল্পদ্যোগিদের আশ্বস্ত করেন যে তিনি তাদের পরামর্শ এবং চাহিদা বিষয়ে সংশ্লিষ্ট সব মন্ত্রক, যেমন,পরিবহন মন্ত্রক, বানিজ্য মন্ত্রক, অর্থ মন্ত্রকের সঙ্গে আলোচনা করবেন।
প্রধানমন্ত্রী শ্রী নরেন্দ্র মোদীর নেতৃত্বে কোভিড-19 সঙ্কটকালে যে ভাবে পরিস্থিতি সামাল দেওয়া হচ্ছে, গাড়ি শিল্পের সঙ্গে জড়িত শিল্পপতিরা তার ভূয়সী প্রশংসা করেন। ভারী শিল্প মন্ত্রী বলেন, কোভিড সঙ্কটকালে ভারত খুব ভাল পরিস্থিতি মোকাবিলা করেছে, বহু মানুষের অমূল্য প্রাণ বাঁচানো সম্ভব হয়েছে, এখন আমাদের জীবিকার ওপর মনোনিবেশ করতে হবে।
ভারী শিল্প মন্ত্রকের প্রতিমন্ত্রী শ্রী অর্জুন মেঘাওয়াল এবং সচিব শ্রী অরুণ গোয়েল আজকের এই বৈঠকে অংশ নেন।
গাড়ি শিল্প এবং মন্ত্রক উভয় পক্ষের প্রতিনিধিরা এই আলোচনায় অংশ নেন। এস আই এ এম এর সভাপতি শ্রী রাজন ওয়াধেরা, এ সি এম এরের সভাপতি শ্রী দীপক জৈন ছাড়াও শ্রী আর সি ভার্গব,শ্রী পবন মুঞ্জাল,শ্রী বিক্রম কির্লস্কার এবং শ্রী পবন গোয়েঙ্কা প্রমুখ শিল্পদ্যোগিদের পক্ষে উপস্থিত ছিলেন।
(CG/PPM
প্রধানমন্ত্রীরদপ্তর
পিএম কেয়ার্স তহবিল থেকে ১.৫ লক্ষ অক্সিকেয়ার ব্যবস্থাপনা সংগ্রহ করা হবে
পিএম কেয়ার্স তহবিলের সাহায্যে ৩২২ কোটি ৫০ লক্ষ টাকা ব্যয়ে দেড় লক্ষ অক্সিকেয়ার ব্য়বস্থাপনা কেনা হবে
ডিআরডিও রোগীদের SpO2 লেভেলের মাত্রা বুঝে অক্সিজেন দেওয়ার সর্বাঙ্গীন ব্যবস্থার উদ্ভাবন করেছে
দেশজুড়ে অক্সিকেয়ার ব্যবহারের সুযোগ করে দিতে ডিআরডিও, ভারতের বিভিন্ন সংস্থাকে প্রযুক্তি হস্তান্তর করেছে
নিয়মিত অক্সিজেনের মাত্রা পরিমাপ করা ও সেই অনুযায়ী সরবরাহ ব্যবস্থা থেকে অক্সিকেয়ার মুক্তি দেওয়ায় কাজের চাপ কমেছে এবং স্বাস্থ্যকর্মীদের সুবিধা হয়েছে
নতুন দিল্লি, ১২ই মে, ২০২১
পিএম কেয়ার্স তহবিল থেকে ১ লক্ষ ৫০ হাজার অক্সিকেয়ার কেনার জন্য ৩২২ কোটি ৫০ লক্ষ টাকা মঞ্জুর করা হয়েছে। প্রতিরক্ষা গবেষণা ও উন্নয়ন সংগঠন  এই অক্সিকেয়ার ব্যবস্থাপনাটির উদ্ভাবক। অক্সিকেয়ার হল SpO2-ভিত্তিক অক্সিজেন সরবরাহ ব্যবস্থাপনা। রোগীর শরীরে SpO2-র মাত্রা নির্ধারণ করে এই ব্যবস্থাপনায় অক্সিজেন সরবরাহ করা হয়।
দু’ধরনের অক্সিকেয়ার পাওয়া যায়।
১০ লিটারের অক্সিজেন সিলিন্ডার, প্রেশার রেগুলেটর ও ফ্লো-কন্ট্রোলার, আর্দ্রতা বজায় জন্য হিউমিডিফায়ার এবং নাফাল ক্যানুলা সম্বলিত যেসব অক্সিকেয়ার হস্তচালিত, সেখানে অক্সিজেনের প্রবাহ SpO2-র মাত্রা অনুযায়ী নিয়ন্ত্রণ করা যায়।
স্বয়ংক্রিয় অক্সিকেয়ারের ক্ষেত্রে অক্সিজেন সিলিন্ডারের সঙ্গে একটি বৈদ্যুতিন নিয়ন্ত্রণ ব্যবস্থা যুক্ত থাকে। এর সাহায্যে শরীরে অক্সিজেনের মাত্রা অনুযায়ী সেটি দেওয়া হয়।
রোগীর SpO2-র মাত্রার উপর ভিত্তি করে SpO2 ভিত্তিক অক্সিজেন নিয়ন্ত্রণ ব্যবস্থার সর্বোচ্চ প্রয়োগ করা হয়। পোর্টেবল অক্সিজেন সিলিন্ডারে এই ব্যবস্থাপনা প্রয়োগের ফলে রোগীর সুবিধা হয়। স্বাস্থ্যকর্মীরা SpO2 –র মাত্রা সময়ে সময়ে মেপে নিতে পারেন, কারণ এবিষয়ে যাবতীয় তথ্য অক্সিকেয়ারের ডিসপ্লে বোর্ডে দেখা যায়। এর ফলে অক্সিজেনের সরবরাহ নিয়ন্ত্রণ করার জন্য হস্তচালিত ব্য়বস্থাপনার প্রয়োজন হয় না। বৈদ্যুতিন এই পদ্ধতিতে টেলিফোনের মাধ্যমে পরামর্শ দেওয়াও সম্ভব। শরীরে SpO2 কমে গেলে অক্সিমিটার থেকে একটি বিশেষ শব্দ সংশ্লিষ্ট সকলকে সতর্ক করে দেয়। এই অক্সিকেয়ার ব্যবস্থাপনাটি বাড়ি, কোয়ারাইন্টাইন সেন্টার, কোভিড কেয়ার সেন্টার এবং হাসপাতালে ব্যবহার করা যায়।
নন-রিব্রিদার মাস্ক এই ব্যবস্থাপনার সঙ্গে যুক্ত থাকে কারণ, এই ধরনের মাস্ক পড়লে ৩০-৪০ শতাংশ অক্সিজেন সংরক্ষণ করা যায়। তবে, এই মাস্ক প্রত্যেক রোগীকে আলাদা আলাদাভাবে ব্যবহার করতে হবে। ডিআরডিও এই প্রযুক্তি দেশের বিভিন্ন সংস্থাকে হস্তান্তর করেছে যাতে সংশ্লিষ্ট সংস্থাগুলি অক্সিকেয়ার তৈরি করতে পারে।
বর্তমান চিকিৎসা ব্যবস্থায় কোভিড – ১৯ এ যারা যথেষ্ট সংক্রমিত হয়েছেন এবং জীবনের আশঙ্কা রয়েছে, তাদের জন্য অক্সিজেন থেরাপীর পরামর্শ দেওয়া হয়। অক্সিজেনের উৎপাদন, পরিবহণ, মজুত করার বিষয়ে সর্বশেষ তথ্য অক্সিকেয়ারে পাওয়া যায়, ফলে এধরণের সিলিন্ডার ব্যবহার করা খুবই কার্যকর। দেশে বর্তমান কোভিড মহামরির পরিস্থিতির জন্য বহু মানুষের অক্সিজেন থেরাপীর প্রয়োজন হচ্ছে। যেহেতু সমস্ত অক্সিজেন উৎপাদক কারখানাতে সর্বোচ্চ ক্ষমতায় অক্সিজেন উৎপাদন করা হচ্ছে, এই পরিস্থিতিতে একটি মাত্র ব্যবস্থার মাধ্যমে বহু ব্যক্তির কাছে অক্সিজেন পৌঁছে দেওয়া বাস্তব সম্মত নয়। তাই বিভিন্ন ব্য়বস্থাপনা প্রয়োগ করলে তা অনেক বেশি কার্যকর হবে। দেশে কার্বন – ম্যাঙ্গানিজ ইস্পাত সিলিন্ডারের উৎপাদন ক্ষমতা সীমিত হওয়ায় বিকল্প সিলিন্ডারের প্রয়োজন দেখা দিয়েছে। সাধারণ অক্সিজেন সিলিন্ডারের পরিবর্তে ডিআরডিও, হালকা ধাতুর বহনযোগ্য সিলিন্ডার উদ্ভাবন করেছে।
CG/CB/SFS
(
সংস্কৃতিমন্ত্রক
গত তিন বছরে সংস্কৃতি মন্ত্রকের কিছু গুরুত্বপূর্ণ সাফল্য
নয়াদিল্লি, ০৯ জানুয়ারি, ২০১৯
কেন্দ্রীয় সংস্কৃতি মন্ত্রকের মূল দায়িত্ব, দেশের প্রাচীন সাংস্কৃতিক ঐতিহ্যের রক্ষণা-বেক্ষণ এবং মন্ত্রকের অধীনস্থ বিভিন্ন দপ্তর ও স্বশাসিত প্রতিষ্ঠানের মাধ্যমে কলা ও সংস্কৃতির প্রসার এবং প্রচার। সংস্কৃতির বিভিন্ন দিক নিয়ে মন্ত্রকের যে কর্মসূচি ও কাজকর্মগুলি রূপায়িত হয়, তার মধ্যে রয়েছে – বিভিন্ন পুরাতাত্ত্বিক স্থান, যাদুঘর ও তার বিভিন্ন সামগ্রী ও গ্রন্থাগারের রক্ষণা-বেক্ষণ।এছাড়া, শিল্পকলার প্রচার ও প্রসার, বৌদ্ধ ও তিব্বতী শিক্ষার প্রসার, আন্তর্জাতিক ক্ষেত্রে সাংস্কৃতিক যোগাযোগ বজায় রাখা এবং সাংস্কৃতিক ভবন নির্মাণ ইত্যাদি। এই মন্ত্রকের উদ্যোগের ফলে পুরাতাত্ত্বিক পর্যটন স্থানগুলিতে নগদ বিহীন ই-টিকিট ব্যবস্থা চালু করা হয়েছে। পোর্টালে দেশের প্রধান প্রধান স্মৃতিস্তম্ভ ও পুরাতাত্ত্বিক স্থানের তালিকায় অবশ্যই দেখার যোগ্য হিসাবে ১০০টি স্মৃতিস্তম্ভকে চিহ্নিত করা হয়েছে।
বর্তমানে ১৩ হাজার ৫০০ থেকে ১৪ হাজার ফুট উচ্চতায় অবস্থিত সাসেরলা গিরিপথের কাছে পুরাতাত্ত্বিক খনন কাজ চলেছে। দিল্লির পুরনো কেল্লা, রাজস্থানের কালিবঙ্গন ও বিনজোর, গুজরাটের লোথাল ও ধোলাবীরা এবং কর্ণাটকের সান্নাঠি-তে অবস্থিত পুরাতাত্ত্বিক স্থানগুলিতে উন্নয়নের কাজ করা হয়েছে। ভারতের বাইরেও কম্বোডিয়া, লাওস, মায়ানমার ও ভিয়েতনামেও সংরক্ষণের কাজ করা হয়েছে। পুরাতত্ত্ব সর্বেক্ষণে দিল্লি সার্কেল খিরকি মসজিদে স্তম্ভ সংরক্ষণের কাজ চালানোর সময়ে মধ্যযুগের ২৫৪টি তাম্র মুদ্রার সন্ধান পাওয়া গেছে। এছাড়া, বিদেশ থেকে দেশের ১৭টি চুরি যাওয়া প্রাচীন সামগ্রী উদ্ধার করা হয়েছে।
ভারতের পুরাতাত্ত্বিক সর্বেক্ষণ কেন্দ্রের প্রত্যেকটি সংরক্ষিত স্তম্ভ ও ঐতিহাসিক স্থানে ছবি তোলার অনুমতি দেওয়া হয়েছে। ইসরো-র সহায়তায় পুরাতাত্ত্বিক সর্বেক্ষণের তত্ত্বাবধানে থাকা প্রত্যেকটি স্তম্ভের স্যাটেলাইট ম্যাপিং করা হয়েছে। প্রত্যেকটি সংরক্ষিত ঐতিহাসিক স্তম্ভ রয়েছে এমন পুরাতাত্ত্বিক স্থানকে পলিথিনমুক্ত স্থান হিসাবে ঘোষণা করা হয়েছে। ২০১৪ সালের ২৬ ডিসেম্বর পুরাতাত্ত্বিক সর্বেবেক্ষণের্নপক্ষ থেকে ২৫টি স্থানকে “আদর্শ স্মারক” হিসাবে চিহ্নিত করা হয়েছে। পরিচ্ছন্নতার মাপকাঠিতে বিভিন্ন ব্যবস্থাপনা, যেমন – শৌচাগার, সবুজ স্থান, প্লাস্টিক মুক্ত, সচেতন করে তোলার চিহ্ন, বিশেষভাবে সক্ষম ব্যক্তিদের জন্য বিশেষ ব্যবস্থা, পানীয় জল ও ডাস্টবিন থাকা বা না থাকার ভিত্তিতে ২৫টি আদর্শ স্তম্ভের র্যাঙ্কিং করা হয়েছে। গুজরাটের ‘রানী কি ভাব’, যেটিকে বিশ্ব ঐতিহ্য স্থানের মধ্যে গণ্য করা হয়, দেশের মধ্যে আদর্শ পরিচ্ছন্ন স্থান হিসাবে ঘোষিত হয়েছে।
এছাড়া, পুরাতত্ত্ব সর্বেক্ষণের অধীনে পণ্ডিত দীনদয়াল উপাধ্যায় পুরাতত্ত্ব প্রতিষ্ঠান স্থান করা হয়েছে।
আজ এক প্রশ্নের উত্তরে একথা জানান কেন্দ্রীয় সংস্কৃতি  এবং পরিবেশ, বন ও জলবায়ু পরিবর্তন প্রতিমন্ত্রী ডঃ মহেশ শর্মা।
CG/SSS/SB
(Visitor Counter : 262
পরিবেশওঅরণ্যমন্ত্রক
শূন্য কার্বন নিঃসরণ
নতুন দিল্লি, ০৭ ফেব্রুয়ারি, ২০২২
জলবায়ু পরিবর্তন সংক্রান্ত রাষ্ট্রসঙ্ঘ পরিকাঠামো সম্মেলন -এর কিয়োটো প্রোটোকল এবং প্যারিস চুক্তির আওতায় বর্তমান আইন অনুসারে ভারত কার্বন নিঃসরণ বা নির্গমন কমাতে পরবর্তী ৫ বছরের জন্য কোনো লক্ষ্য নির্ধারণ করতে বাধ্য নয়। প্যারিস চুক্তির আওতায়, জলবায়ু পরিবর্তন মোকাবিলায় একাধিক উদ্যোগ নেওয়া হয়েছে। গ্রিনহাউস গ্যাস নিঃসরণ হ্রাসের জন্য এবং জলবায়ু পরিবর্তনের প্রভাবগুলিকে দূর করতে পদক্ষেপ নেওয়া হয়েছে। ভারত ২০১৫ সাল থেকে ন্যাশনালি ডিটারমাইন কন্ট্রিবিউশন -তে যোগাযোগ রক্ষা করে চলেছে। ২০৩০ সালের মধ্যে জীবাশ্ম নয়, এমন জ্বালানি শক্তি থেকে ৪০ শতাংশ বিদ্যুৎ উৎপাদনের লক্ষ্যমাত্রা নেওয়া হয়েছে। এমনকি ২০৩০ সালের মধ্যে ২.৫ থেকে ৩ বিলিয়ন টন কার্বনডাই অক্সাইড  শোষণের জন্য অতিরিক্ত গাছ লাগানোর পরিকল্পনা করা হয়েছে।
সম্প্রতি ব্রিটেনের গ্লাসগোয় অনুষ্ঠিত কনফারেন্স অফ দ্য পার্টিস -এর ২৬ তম অধিবেশনে ভারত ২০৭০ সালের মধ্যে কার্বন নিঃসরণের মাত্রা শূন্যে নামিয়ে নিয়ে আসার লক্ষ্য স্থির করেছে। সিওপি২৬-এ সামগ্রিক পদ্ধতির অঙ্গ হিসেবে ভারত নিজের দায়িত্ব পালনে বদ্ধপরিকর। উন্নত দেশগুলিকে বর্তমান দশকে কার্বন নিঃসরণ দ্রুত হ্রাস করার জন্য এগিয়ে আসতে হবে। ভারত জলবায়ু পরিবর্তন রোধে কার্যকরি পদক্ষেপ গ্রহণ করেছে। অভ্যন্তরীণভাবে জলবায়ু পরিবর্তনকে দৃঢ়ভাবে মোকাবিলা করার পাশাপাশি ভারত আন্তর্জাতিক সৌর জোট এবং কোয়ালিশন ফর ডিজাসস্টার রেসিলিয়েন্ট ইনফ্রাস্ট্রাকচার -এর মতো আন্তর্জাতিক উদ্যোগ তৈরিতে প্রয়াস চালিয়ে যাচ্ছে।
লোকসভায় আজ একথা জানিয়েছেন পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে।
CG/SS/SKD/
(Visitor Counter : 102
অর্থমন্ত্রক
কান্দলা বন্দরে হেরোইন চোরাচালান মামলার আমদানিকারককে ডিআরআই – এর গ্রেপ্তার
নয়াদিল্লি, ২৫ এপ্রিল, ২০২২
নির্দিষ্ট তথ্যের ভিত্তিতে ডিরেক্টরেট অফ রেভিনিউ ইন্টেলিজেন্স , গুজরাট এটিএস – এর আধিকারিকদের সঙ্গে যৌথভাবে কান্দলা বন্দরে আমদানি করা একটি পণ্যের পরীক্ষা-নিরীক্ষা চালাচ্ছে। উত্তরাখন্ড-ভিত্তিক একটি সংস্থা ইরানের বান্দের আব্বাস বন্দর থেকে ঐ পণ্য আমদানি করছিল। আমদানি করা চালানের মধ্যে ১৭টি কন্টেনার রয়েছে। এর মোট ওজন ৩৯৪ মেট্রিক টন। উত্তরাখন্ডের সংস্থাটি জানিয়েছিল, তারা জিপসাম পাউডার আমদানি করছে।
এ পর্যন্ত কন্টেনারগুলি থেকে ২০৫.৬ কেজি হেরোইন উদ্ধার হয়েছে। এর বাজারদর ১৪৩৯ কোটি টাকা। বন্দরে এই চালানটির আরও পরীক্ষা-নিরীক্ষা করা হচ্ছে।
তদন্তের সময় উত্তরাখন্ডের ঠিকানায় আমদানিকারককে পাওয়া যায়নি। এরপর, দেশ জুড়ে তল্লাশি অভিযান শুরু হয়। আমদানিকারক তার অবস্থান দ্রুত পরিবর্তন করছিল। শেষ পর্যন্ত পাঞ্জাবের একটি ছোট্ট গ্রামে তার সন্ধান মেলে। আমদানিকারক বিপদ বুঝে পালানোর চেষ্টা করলে ডিআরআই আধিকারিকরা তাঁকে আটক করে।
এ পর্যন্ত তদন্তে জানা গেছে, ডিআরআই ঐ আমদানিকারককে ১৯৮৫ সালের এনডিপিএস আইন অনুযায়ী গ্রেপ্তার করেছে। ২৪শে এপ্রিল অমৃতসরে স্পেশাল ডিউটি ম্যাজিস্ট্রেটের সামনে আমদানিকারককে হাজির করা হয়। ম্যাজিস্ট্রেট ভূজের আদালতে আমদানিকারককে নিয়ে যাওয়ার জন্য অনুমতি দিয়েছেন। এ বিষয়ে আরও তদন্ত চলছে।
CG/CB/SB
(Visitor Counter : 89
প্রধানমন্ত্রীরদপ্তর
বিশিষ্ট অসমীয়া অভিনেতা নিপন গোস্বামীর প্রয়াণে শোক প্রকাশ প্রধানমন্ত্রীর
নয়াদিল্লি, ২৭ অক্টোবর, ২০২২
প্রধানমন্ত্রী শ্রী নরেন্দ্র মোদী বিশিষ্ট অসমীয়া অভিনেতা নিপন গোস্বামীর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন;
“নিপন গোস্বামীর প্রয়াণে আমি মর্মাহত। অসমীয়া চলচ্চিত্র জগতে তাঁর ভূমিকা ছিল বিশেষ। চলচ্চিত্র প্রেমীরা তাঁর নানা ধরনের কাজের মধ্যে দিয়েই তাঁকে মনে রাখবেন। পরিবার পরিজন ও তাঁর অনুগতদের জানাই সমবেদনা। ওম শান্তি: PM @narendramodi।”
PG/PM/NS
(
অর্থমন্ত্রক
২০ টি রাজ্য ব্যবসায়িক সংস্কারের কাজ সহজ ভাবে শেষ করেছে
নতুন দিল্লি, ২০ মার্চ, ২০২১
ব্যবসায়িক সংস্কারের কাজ সহজভাবে শেষ করেছে এমন রাজ্যের সংখ্যা দাঁড়িয়েছে কুড়ি। সর্বশেষ পাঁচটি রাজ্য অরুণাচল প্রদেশ, ছত্রিশগড়, গোয়া, মেঘালয় এবং ত্রিপুরাও এই সংস্কারের পথে হেঁটেছে।
যেসব রাজ্য সহজভাবে ব্যাবসায়িক সংস্কারের কাজ সম্পন্ন করেছে তাদের জন্য কেন্দ্রীয় সরকার গ্রস স্টেট ডমেস্টিক প্রোডাক্ট, জিএসডিপি খাতে অতিরিক্ত ০.২৫ শতাংশ ঋণ গ্রহণ করতে পারবে বলে জানিয়েছে।ডিপার্টমেন্ট ফর প্রমোশন অফ ইন্ডাস্ট্রি অ্যান্ড ইন্টার্নাল ট্রেড বা ডিপিআইআইটি',র সুপারিশ অনুযায়ী ব্যয় বিভাগ ২০টি রাজ্যকে ৩৯,৫২১ কোটি টাকা খোলাবাজার থেকে ঋণ নেওয়ার জন্য অনুমোদন দিয়েছে।
ব্যবসায় সহজলভ্যতা দেশে বিনিয়োগ
বান্ধব আবহাওয়া তৈরির ক্ষেত্রে একটি গুরুত্বপূর্ণ বিষয়। ব্যাবসায়িক স্বাচ্ছন্দ্যতার বিষয়গুলি রাষ্ট্রের অর্থনৈতিক বিকাশের ক্ষেত্রে ভবিষ্যত গড়তে সাহায্য করে। ভারত সরকারের পক্ষ থেকে ২০২০ সালের মে মাসে ব্যবসায়িক সহজলভ্যতার জন্য সংস্কার সম্পন্নকারী রাজ্যগুলির জন্য অতিরিক্ত ঋণ গ্রহণের অনুমতি দেওয়া হয়েছিল।
ব্যবসায়িক সংস্কারের কাজ সম্পন্নের জন্য রাজ্য অনুযায়ী অতিরিক্ত যে পরিমাণ ঋণ গ্রহণের অনুমতি দেওয়া হয়েছে তা হচ্ছে-
১) অন্ধ্রপ্রদেশ- ২,৫২৫ কোটি টাকা।
২) অরুণাচল প্রদেশ-৭১ কোটি টাকা।
৩) আসাম-৯৩৪ কোটি টাকা।
৪) ছত্রিশগড়-৮৯৫ কোটি টাকা।
৫) গোয়া-২২৩ কোটি টাকা।
৬) গুজরাট-৪,৩৫২ কোটি টাকা।
৭) হরিয়ানা-২,১৪৬ কোটি টাকা।
৮) হিমাচল প্রদেশ-৪৩৮ কোটি টাকা।
৯) কর্ণাটক-৪,৫০৯ কোটি টাকা।
১০) কেরালা-২,২৬১ কোটি টাকা।
১১) মধ্যপ্রদেশ-২,৩৭৩ কোটি টাকা।
১২) মেঘালয়- ৯৬ কোটি টাকা।
১৩) ওড়িশা-১,৪২৯ কোটি টাকা।
১৪) পাঞ্জাব- ১,৫১৬ কোটি টাকা।
১৫) রাজস্থান-২,৭৩১ কোটি টাকা।
১৬) তামিলনাড়ু-৪,৮১৩ কোটি টাকা।
১৭) তেলেঙ্গানা-২,৫০৮ কোটি টাকা।
১৮) ত্রিপুরা-১৪৮ কোটি টাকা।
১৯) উত্তর প্রদেশ-৪,৮৫১ কোটি টাকা।
২০) উত্তরাখণ্ড- ৭০২ কোটি টাকা।
প্রতিরক্ষামন্ত্রক
সেনাপ্রধান বৃটেন ও ইতালি সফর করবেন
নতুনদিল্লি, ৪ঠা জুলাই, ২০২১
সেনাবাহিনীর প্রধান জেনারেল এমএম নরবনে ৫ থেকে ৮ই জুলাই বৃটেন ও ইতালি সফর করবেন। চার দিনের সফরে দুই দেশের সঙ্গে ভারতের প্রতিরক্ষা সহযোগিতা বৃদ্ধির বিষয়ে সেনাপ্রধানের সঙ্গে সংশ্লিষ্ট দেশগুলির প্রতিরক্ষা বিভাগের শীর্ষ কর্মকর্তাদের আলোচনা হবে।
(সেনাপ্রধান ৫ ও ৬ই জুলাই বৃটেন সফর করবেন। সফরকালে তিনি প্রতিরক্ষা বিভাগের সহ সচিব, , চিফ অফ ডিফেন্স স্টাফ, চিফ অফ জেনারেল স্টাফ সহ বৃটিশ প্রতিরক্ষা বিভাগের কর্মকর্তাদের সঙ্গে বৈঠক করবেন। এছাড়াও তাঁর সেনাবাহিনীর বিভিন্ন প্রতিষ্ঠানে গিয়ে পারস্পরিক স্বার্থসংশ্লিষ্ট নানা বিষয়ে আলোচনা করার কথা আছে।
সফরের দ্বিতীয় পর্বে ৭ ও ৮ই জুলাই জেনারেল নরবনে ইটালি সেনাবাহিনীর চিফ অফ ডিফেন্স স্টাফ ও চিফ অফ স্টাফের সঙ্গে গুরুত্বপূর্ণ বৈঠক করবেন। ইতালি সফরের সময় সেনাপ্রধান বিখ্যাত ক্যাসিনো শহরে ভারতীয় সেনাবাহিনীর স্মারকের উদ্বোধন করবেন এবং রোমের সেচিংগোলাতে ইতালির সেনাবাহিনীর ‘কাউন্টার আইইডি সেন্টার অফ এক্সেলেন্স’- এ সফর করবেন।
CG/CB
ক্রেতা, খাদ্যএবংগণবন্টনমন্ত্রক
রাজ্যগুলিকে ভোজ্য তেলের দাম কমানোর বিষয় সুনিশ্চিত করতে ফের চিঠি দিলো কেন্দ্র
নতুন দিল্লি, ২৪ অক্টোবর, ২০২১
খাদ্য ও গণবন্টন দফতর আগামীকাল  ভিডিও কনফারেন্সের মাধ্যমে সমস্ত রাজ্য ও কেন্দ্রশাসিত অঞ্চলগুলির সঙ্গে ভোজ্য তেলের দামের বিষয়ে কেন্দ্রের নির্দেশের প্রেক্ষিতে গৃহীত পদক্ষেপ নিয়ে পর্যালোচনা বৈঠক করবে। তার আগে খাদ্য ও গণবন্টন দফতরের সচিব শ্রী সুধাংশু পান্ডে উৎসবের মরশুমের কথা মাথায় রেখে উপভোক্তাদের স্বস্তি দিতে ভোজ্য তেলের দাম কমানোর জন্য কেন্দ্রের গৃহীত উদ্যোগের রূপরেখা তুলে ধরে সব রাজ্যকে চিঠি পাঠিয়েছেন। খাদ্য ও গণবন্টন দফতর ভোজ্য তেলের দামের বিষয় এবং উপভোক্তারা যাতে সঠিকভাবে বাজারে ভোজ্য তেল পান তা নিশ্চিত করতে নিরন্তর পর্যবেক্ষণের কাজ চালিয়ে যাচ্ছে। আসন্ন উৎসবের মরশুমের প্রেক্ষাপটে স্বাভাবিকভাবেই ভোজ্য তেলের চাহিদা বাড়বে। তাই সরকার ইতিমধ্যে এক্ষেত্রে বিভিন্ন পদক্ষেপ গ্রহণ করেছে। সমস্ত রাজ্য ও ভোজ্য তেল উৎপাদন শিল্প সংস্থার সঙ্গে বৈঠক করা হয়েছে। ভোজ্য তেলের মজুতের সীমা নির্ধারণ করে বিজ্ঞপ্তিও জারি করা হয়েছে। এমনকি খাদ্য ও গণবন্টন দফতর সাপ্তাহিক ভিত্তিতে ভোজ্য তেল/ তৈল বীজের মজুতের বিষয়ে পর্যবেক্ষণের জন্য দেশে একটি ওয়েব পোর্টালও তৈরি করেছে।
উপভোক্তাদের পছন্দ অনুযায়ী ভোজ্য তেলের চাহিদা এবং ব্যবহার বিভিন্ন রাজ্য/ কেন্দ্রশাসিত অঞ্চলে ভিন্ন ভিন্ন। তবে যাই হোক, ভোজ্য তেল এবং তৈল বীজের মজুত সীমার পরিমাণ চূড়ান্ত করার জন্য রাজ্য/ কেন্দ্রশাসিত অঞ্চলগুলি এক্ষেত্রে পূর্ব আরোপিত মজুতের সীমার বিষয় পুনরায় বিবেচনা করে দেখতে পারে। তবে, কোনো আড়তদার, এমনকি মিল মালিক ও পাইকেরি বিক্রেতারা দু মাসের বেশি তৈল বীজ/ ভোজ্য তেল মজুত রাখতে পারবেন না।
CG/SS/SKD/
(Visitor Counter : 136
স্বাস্থ্যওপরিবারকল্যাণমন্ত্রক
গ্রামীণ এলাকায় কোভিড টিকাকরণ অভিযান- কল্পিত কথা বনাম প্রকৃত ঘটনা
নতুন দিল্লি, ১৫ জুন, ২০২১
করোনা প্রতিষেধক টিকা নেওয়ার জন্য অনলাইনে নিবন্ধকরণ এবং আগাম বুকিং বাধ্যতামূলক নয়।
১৮ বছর তদুর্ধ ব্যক্তিরা সরাসরি টিকাদান কেন্দ্রে গিয়ে টিকা গ্রহণ করতে পারেন। সেখানে গিয়েও নিবন্ধীকরণ করানো যাবে। এই পদ্ধতিটি 'ওয়াক-ইনস' নামে সর্বাধিক পরিচিত।
কো-উইন অ্যাপসের মাধ্যমে নিবন্ধকরণ করানোর অনেকগুলি পদ্ধতি রয়েছে। গ্রামীণ অঞ্চলে এবং বস্তি এলাকায় বসবাসকারী সুবিধাভোগীরা প্রতিষেধক টিকা নেওয়ার জন্য সরাসরি টিকাদান স্থলে গিয়ে নিবন্ধকরণ করাতে পারবেন। এজন্য ১০৭৫ হেল্প লাইনের মাধ্যমে নিবন্ধকরণ সুবিধা নেওয়া যাবে। এটিও চালু করা হয়েছে।
প্রকৃত তথ্য হচ্ছে, ১৩ জুন পর্যন্ত ২৮ কোটি ৩৬ লক্ষ সুবিধাভোগী কো-উইন অ্যাপের মাধ্যমে নিবন্ধকরণ করিয়েছেন। এরমধ্যে ১৬ কোটি ৪৫ লক্ষ, অর্থাৎ ৫৮ শতাংশ অন-সাইট মোডে নিবন্ধকরণ করিয়েছেন।
এছাড়া, ১৩ জুন পর্যন্ত ২৪ কোটি ৮৪ লক্ষ টিকার ডোজ কো-উইন অ্যাপের মাধ্যমে রেকর্ড করা হয়েছে। যার মধ্যে ১৯ কোটি ৮৪ লক্ষ টিকার ডোজ গ্রহণ কেন্দ্র থেকে নিবন্ধকরণ করানো হয়েছে।
গত ১ মে,২০২১ থেকে ১২ জুন পর্যন্ত মোট ১,০৩,৫৮৫ টিকা গ্রহণ কেন্দ্র মারফত টিকা দেওয়া হয়েছে। এরমধ্যে ২৬ হাজার ১১৪ টি উপস্বাস্থ্য কেন্দ্র, ২৬ হাজার ২৮৭ টি প্রাথমিক স্বাস্থ্য কেন্দ্র এবং ৯ হাজার ৪৪১টি কমিউনিটি স্বাস্থ্য কেন্দ্র মারফত টিকা দেওয়া হয়েছে।
কো-উইন অ্যাপের মাধ্যমে টিকা করনের জন্য সারা দেশে ৬৯ হাজার ৯৯৫ টিকাদান কেন্দ্র রয়েছে। এই টিকাদান কেন্দ্র গুলির মধ্যে ৭১ শতাংশ গ্রামীণ এলাকায় অবস্থিত।
কো-উইন থেকে ৩ জুন পর্যন্ত প্রাপ্ত তথ্য অনুযায়ী, আদিবাসী অধ্যুষিত জেলাগুলিতে টিকা দেওয়ার পরিমাণ জাতীয় পর্যায়ের চেয়ে অনেক বেশি। ওইসব জেলাগুলিতে টিকাদান কেন্দ্রে গিয়ে টিকার ডোজ নেওয়ার সংখ্যা সবচেয়ে বেশি।
CG/SB
(Visitor Counter : 216
বিজ্ঞানওপ্রযুক্তিমন্ত্রক
ডিএসটি বিজ্ঞানীরা মাছ ও পাখির ঝাঁক, ব্যাকটেরিয়া উপনিবেশের মতো স্ব-চালিত অস্বাভাবিক আচরণের বিষয়টির সূত্র খুঁজে পেয়েছেন
নতুন দিল্লি, ১৭ জানুয়ারি, ২০২১
বিজ্ঞানীরা মাছ, পাখি বা পোকামাকড়ের ঝাঁক এবং ব্যাকটেরিয়া উপনিবেশ গুলির মতো ক্ষেত্রে ওঠানামা বা গতিশীলতার একটা উৎস খুঁজে পেয়েছেন। যাকে অ্যাক্টিভ ম্যাটার সিস্টেম বলা হয়। এই উপলব্ধটি ন্যানোটেকনোলজির অ্যাপ্লিকেশনগুলি যেমন, ছোট আকারের শক্তি- দক্ষ- বায়ো- ডিভাইসেস তৈরির পাশাপাশি অঙ্গ গুলিতে সংক্রমণ ছড়িয়ে দেওয়ার বৈশিষ্ট্যযুক্ত অ্যান্টিবায়োটিক প্রতিরোধের মতো বায়োমেডিকেল প্রয়োগ গুলিতে কার্যকর হতে পারে।
এই অস্বাভাবিক আচরণের কারণ খুঁজে বের করে ভারত সরকারের বিজ্ঞান ও প্রযুক্তি বিভাগের অধীন এস এন বোস ন্যাশনাল সেন্টার ফর বেসিক সাইন্সেসের বিজ্ঞানী পুণ্যব্রত প্রধানের নেতৃত্বে বিজ্ঞানীরা একটি স্বচালিত খেলনা মডেল অধ্যয়ন করেছেন এবং গতিশীল উৎসটির ব্যাখ্যা দিয়েছেন। তাঁদের এই গবেষণার ফলাফল সম্প্রতি ফিজিক্যাল রিভিউ-ই জার্নালে প্রকাশিত হয়েছে।
যোগাযোগওতথ্যপ্রযুক্তিমন্ত্রক
রাখী পাঠানোর জন্য বিশেষ ‘রাখী মেল’এর ব্যবস্থা করেছে ডাক বিভাগ
নয়াদিল্লী, ৩০ জুলাই, ২০২১
চলতি বছরের আগামী ২২ আগস্ট রাখী উৎসব। তাই সময় মতো রাখী পৌঁছে দেওয়ার জন্য ডাক বিভাগ ‘রাখী মেল’এর বিশেষ ব্যবস্থা করেছে। ডাক বিভাগের দিল্লী সার্কেলের মুখ্য পোস্টমাস্টার জেনারেল এক বিবৃতিতে জানিয়েছেন ১৬ আগস্ট পর্যন্ত দেশের অন্যান্য রাজ্যে এবং ১৭ আগস্ট পর্যন্ত দিল্লীর মধ্যে রাখী ডাকহরকরা জন্য এই রাখী মেলের ব্যবস্থা থাকছে । এরজন্য দিল্লীর ৩৪টি গুরুত্বপূর্ণ ডাক কার্যালয়ে বিশেষ কাউন্টার খোলা হয়েছে। পাশাপাশি দিল্লী রেলওয়ে স্টেশন এবং নতুন দিল্লী রেল স্টেশনের দুটি আরএমএস কার্যালয়েও এই বিশেষ কাউন্টার থাকছে। শেষ মুহুর্তের ভিড় এড়াতে গ্রাহকদের সময়মতো রাখী ডাক বিভাগের মাধ্যমে পাঠানোর জন্য পরামর্শ দেওয়া হয়েছে।
CG/SS /NS
(Visitor Counter : 120